Shakira: Bzrp Music Sessions, Vol. 53

«**Shakira: Bzrp Music Sessions, Vol. 53**» (հայտնի  նաև որպես «Out of Your League» (անգլերեն) և «» (իսպաներեն), արգենտինացի դիջեյ Bizarrap-ի և կոլումբիացի երգչուհի Շակիրայի երգը։ Այն թողարկվել է 2023 թվականի հունվարի 11-ին *Dale Play Records* լեյբլում, նույն օրը Bizarrap-ի յութուբյան ալիքում հրապարակվել է նրա հանրահայտ   *Bzrp Music Sessions* շարքի  մաս կազմող երաժշտական տեսահոլովակը։

Լինելով Շակիրայի նախկին ամուսնու՝ ֆուտբոլիստ Ժերար Պիկեի դեմ ուղղված դիսս-թրեք, ինչպես նաև կանանց իրավունքների ու հնարավորությունների ընդլայնման կոչ՝ երգը, ինչպես հաղորդվում է, որ «պայթեցրել է համացանցը»՝ գերազանցելով տարբեր ռեկորդներ Լատինական երգի հանդիսատեսի և ունկնդիրների քանակով, ինչպես նաև զգալի ազդեցություն ունենալով տեքստում նշված ապրանքանիշերի շուկայի վրա։ Երգը դարձել է թիվ մեկ երգը 16 երկրներում, ինչպես նաև ընդգրկվել է Billboard Hot Latin Songs-ում։ Սա Bizarrap-ի առաջին սինգլն էր և Շակիրայի հինգերորդ սինգլը, որն ընդգրկվել է ամերիկյան Billboard Hot 100 հիթ-շքերթի հիթերի առաջին տասնյակում, առաջինը՝  «Beautiful Liar»-ից հետո (2007)։ Երգը բարձր գնահատականների է արժանացել հիշարժան հնչողության և խոսքերի, ինչպես նաև  Շակիրայի ձայնի նոր հնչողության ստեղծման գործում Bizarrap-ի ներդրման համար։ Latin Grammy Awards մրցանակաբաշխության ժամանակ երգը արժանացել է «Տարվա երգ» և «Լավագույն փոփ երգ» մրցանակների։

## Պատմություն
Առաջին անգամ լուրեր այն մասին, որ Շակիրան կարող է դառնալ Bzrp Music Sessions-ի հաջորդ հյուրը, հայտնվել են  2022 թվականի օգոստոսին, երբ նա շնորհավորել է Bizarrap-ին ծննդյան օրվա առթիվ սոցիալական ցանցերում։ Համագործակցությունը հաստատվել է Bizarrap-ի կողմից սոցիալական ցանցերում 2023 թվականի հունվարի 10-ին։ Չնայած լուրերին, Rolling Stone-ը գրել է, թե Բիզարապի երկրպագուները չեն հավատացել, որ Շակիրան աշխատում է նրա հետ։

Շակիրան և Ժերար Պիկեն ծանոթացել են 2010 թվականին, պաշտոնապես սկսել են հարաբերությունները 2011 թվականին, ունեցել են երկու որդի։ Նրանք բաժանվել են 2022 թվականին։ 2021 թվականին Իսպանիայի իշխանությունները մեղադրանքներ են առաջադրել Շակիրայի դեմ՝ պնդելով, որ նա պետք է եկամտահարկ վճարեր Իսպանիայում 2012-2014 թվականներին, քանի որ նա հարաբերությունների մեջ էր Պիկեի հետ և ապրում էր Բարսելոնայում, չնայած պնդում է,  թե դա այդպես չի եղել։

2022 թվականի հոկտեմբերին Շակիրան թողարկել է «Monotonía» երգը, որը նվիրված է Պիկեի հետ հարաբերությունների խզմանը։ Նրա «Te Felicito» սինգլը, որը ձայնագրվել է 2022 թվականի ապրիլին պուերտոռիկացի երգիչ Ռաուվ Ալեխանդրոյի հետ, գրվել է 2021 թվականին և թողարկվել մինչև բաժանման մասին հայտարարությունը. նշվում է, որ այդ երգը նույնպես նվիրված է եղել նրանց բաժանմանը։

## Արձագանքներ
Քննադատները երգի վերաբերյալ իրենց ակնարկներում բարձր են գնահատել տեքստը և գովել են Շակիրային ու Բիզարապին ընդհանուր կոմպոզիցիայի համար, մասնավորապես նրա համար, որ Շակիրան նոր տեղ է գրավել ժամանակակից երաժշտության մեջ։ Մի քանի ակնարկներ նշում էին երգի արձագանքը հանդիսատեսի կողմից, որը հիմնականում աջակցում էր Շակիրային և երգի միջոցով Պիկեից վրեժ լուծելու նրա որոշմանը։
### Ամփոփիչ ցանկեր

### Տարեկան ցանկեր

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

### Տարեկան հիթ-շքերթներ

## Հավաստագրումներ

## Թողարկման պատմություն

## Նշումներ

## Ծանոթագրություններ

## Արտաքին հղումներ
* 
* 

Կատեգորիա:Շակիրայի երգեր